PÖYTÄKIRJA
Hallituksen kokous 08/2011 
Iltakoulu ry. 
Aika: tiistai 3.5.2011 klo. 16:00 
Paikka: Päätalon ryhmätyötila RH C1, Tampereen yliopisto 

Läsnäolijat:
Aki Luoto
Eetu Kreivi
Noomi Saarinen
Charlotta Selkee, poistui 16.53
Mari Kettunen
Katariina Mustasilta
Salla-Riina Hokkanen
Saara Kuittinen, saapui 16.04
Jussi Naski, saapui 16.06
Marja Avonius, saapui 16.08
Sanni Ojanen, saapui 16.26, poistui 16.42.

1. Kokouksen avaus 
	Puheenjohtaja avasi kokouksen kello 16.02

2.Laillisuus ja päätösvaltaisuus 
	Kokous todettiin lailliseksi ja päätösvaltaiseksi

3. Pöytäkirjantarkastajien valinta 
	Pöytäkirjantarkastajiksi valittiin Katariina Mustasilta ja Noomi Saarinen

4. Esityslistan hyväksyminen 
	Lisättiin kohta 13 Haalarit

		Saara Kuittinen saapui kokoukseen 16.04

5.Ilmoitusasiat ja posti 
	Pankista oli saapunut tiliote ja uudet verkkopankin avaintunnukset

	Vaaliveikkauksen voitosta palkinnoksi myönnetään 10 € lahjakortti 

	Jussi Naski saapui kokoukseen 16.06

6. Talous 
	Talous on vakaalla pohjalla. Ainejärjestötilassa on runsaasti käteistä rahaa, osa rahoista on 	syytä siirtää pankkitilille.

	Marja Avonius saapui kokoukseen klo 16.08

7. JKY-päivitys 
	Johtamiskorkeakoulun Ylioppilaat-nimisen yhdistyksen perustuskirja on nyt allekirjoitettu ja 	yhdistys on täten virallinen. Perustamiskokouksessa JKY:lle valittiin väliaikainen hallitus, 	joka toimii vuoden loppuun. Iltakoululaisia ei  ole mukana väliaikaisessa hallituksessa. 	Syksyllä JKY:lle valitaan uusi hallitus, johon Iltakoulusta tullaan valitsemaan yksi edustaja.

	Maanantaina 9.5. klo 9  työnsä aloittaa Johtamiskorkeakoulun opetuksen 	suunnitteluprojektityöryhmä. 	JKK:ssa toimivat tutkinto-ohjelmakohtaiset työryhmät, joihin	tullaan valitsemaan myös opiskelijaedustajat.

	16.5. kello 12-14 Johtamiskorkeakoulu järjestää foorumin opetuksen laaja-alaisuudesta.

8. Valmennuskurssipäivitys
	Valmennuskurssilla on osallistujia n. 15. Vielä perjantaina 29.4. kurssille oli ilmoittautunut 	kaksi uutta osallistujaa. Kurssi aloitettiin maanantaina 2.5. Jaetuissa kurssimateriaaleissa 	havaittiin pieniä virheitä kahden henkilön osalta, joista toinen osallistuu kurssille ja toinen on 	vastaanottanut pelkän materiaalipaketin. Esitettiin jonkinlaisen hyvityksen tekemistä 	virheellisen materiaalin vastaanottaneille. Päätettiin, että hyvitetään puolet materiaalipaketin 	hinnasta, lisäksi virheellisen materiaalin saaneille tarjotaan ilmainen jäsenmaksu mahdollisen 	sisäänpääsyn jälkeen.

	Sanni Ojanen saapui kokoukseen 16.26.

9. Globbarien “Painava asia” –tapahtuma
	Kepan (Kehitysyhteistyön palvelukeskus) alainen Globbariverkosto järjestää Painavaa asiaa – 	tapahtuman. Aiheesta kokouksessa oli kertomassa Globbariverkoston Sanni Ojanen.  	Tapahtuman tarkoituksena on käydä keskustelua pirkanmaalaisten kansanedustajien kanssa, 	teemoina kehitysapu, yritysten yhteiskuntavastuu, ilmastonmuutos ja ilmasto-	oikeudenmukaisuus. Tapahtuma järjestetään Perjantaina 27.5. klo 9-13 Helsingissä. Kepa 	maksaa osallistujien matkakulut ja tukee myös majoitusta.. Viikolla 20 järjestetään pieni info 	ennen tapahtumaa, jossa käydään tapahtumaa läpi ja harjoitellaan tilaisuuksia varten. 	Ilmoittautumiset tapahtumaan pyydetään suorittamaan 23.5. mennessä globbarit.fi –sivuston 	kautta, majoituksen tarpeesta on ilmoitettava 9.5. mennessä. Sähköpostiosoitteesta 	pirkanmaa@globbarit.fi voi tarvittaessa kysyä lisätietoja. Lisää informaatiota on myös 	saatavilla verkkosivuilta globbarit.fi ja kepa.fi.

	Hallitus päätti välittää tietoa jäsenistölle, tarvittaessa matkajärjestelyistä voidaan ottaa 	yhteyttä Globbareihin. Sanni Ojanen oli tuonut mukanaan globbariverkoston kortteja, joihin 	tapahtumaan osallistumattomat voivat kirjoittaa terveisiään kansanedustajille, joita päätettiin 	välittää jäsenistölle. Kortteja ja tapahtuman mainoksia viedään saataville Iltakoulun 	ainejärjestötilaan. 

	Sanni Ojanen poistui kokouksesta 16.42

10. Tuutorointi
	Yliopiston tutorkoulutukset järjestetään välillä 2.-4.5. Iltakoulun tuutoreiden joukossa on 	joitakin, jotka eivät ole vielä ilmoittautuneet koulutuksiin. Tutorvastaava muistuttaa tutoreita 	ilmoittautumisesta. JKK:n yhteinen tutorkoulutus pidetään 4.5. klo 14.30, aiheena on ennen 	kaikkea yliopiston rakenneuudistus.  Iltakoulun tuutorit kokoontuvat ensimmäisen kerran 	torstaina 5.5. klo 18-20 ryhmätyötilassa C1, tila voi vielä muuttua. Opetus alkaa politiikan 	tutkimuksen osalta torstaina 1.9. Tutustumissauna pyritään varaamaan ensimmäiselle 	päivälle.

	Kv-tutoreiden koulutus pidettiin 2.5. Iltakoulun kv-tutorit kokoontuvat Telakalla viikolla 19.

	Charlotta Selkee poistui kokouksesta 16.53

11. Kesään valmistautuminen
	Ainejärjestötilan päivystystä pidetään yllä torstaihin 12.5. saakka, minkä jälkeen päivystykset 	jatkuvat syksyllä. Suunniteltiin hallituksen illanistujaisia tiistaille 17.5. klo 17 alkaen. 	Paikaksi kaavailtiin Toasin Markuksentorin kerhohuonetta. Lopullinen suunnittelu viedään 	loppuun sähköpostitse. Hallituksen seuraava kokous pidetään syksyllä. Kesän aikana esille 	tulevat asiat hoidetaan hallituksen kesken sähköpostin välityksellä.

12. Menneet ja tulevat tapahtumat 
Vuosijuhlat 
	Järjestetään 19.11 Pirkanmaan musiikkiopiston tiloissa.. Poutatorvi-yhtye pääsisi 	esiintymään juhliin pienellä kokoonpanolla. Viikon 18 aikana selvitetään Poutatorven 	esiintymismahdollisuudet ja myös muut mahdollisesti esiintymään halukkaat yhtyeet. 	Jatkopaikkaa ei ole vielä löytynyt. Pitopalvelun kartoittamista jatketaan ja tilattava 	pitopalvelu selvitetään kevään aikana. Järjestelyjä voi musiikkiopistolla tehdä edellisenä 	päivän klo 19.30 alkaen ja siivous ja järjestelyt oltava tehtynä klo 12 mennessä seuraavana 	päivänä. Paikalla koko tapahtuman ajan oltava valvoja, jonka kanssa sovitaan järjestelyt 	ennen juhlia. 

Avoimet ovet 
	5.5. klo 9-15 järjestetään toisen vuoden lukiolaisille avoimien ovien päivä. Päivän aikana 	opiskelijajärjestöt esittelevät omien oppiaineidensa opiskelua Päätalon aulassa. Myös 	Iltakoululla on koko päivän ajan oma ständi, johon on valittu kuusi ihmistä toimimaan 	kolmessa vuorossa. Muutkin voivat ständille tulla osallistumaan. Ständi pystytetään 4.5. klo 	13 alkaen Päätalon aulassa.

Vappu 
	Taloudellista tappiota vappusitseistä Iltakoululle koitui n. 80 €. Tapahtuma oli onnistunut.

Muut tulevat tapahtumat 

Vappuviikot
	Kielten opiskelijoiden ainejärjestö Lexica järjesti ennen vappua Vappuviikoiksi kutsutun, 	useita tapahtumia kattaneen tempauksen. Vappuviikkojen järjestämiseen osallistui 12 	ainejärjestöä. Iltakoulu oli mukana taustalla, mutta Iltakoulun edustajia ei loppujen lopuksi 	ollut mukana yhdessäkään tapahtumassa mukana. Alunperin iltakoululaisten oli tarkoitus olla 	mukana kahden tapahtuman järjestämisessä, mutta molemmat peruttiin. Ilmoittautuneita 	Vappuviikkojen tapahtumiin oli vähemmän kuin oli odotettu ja puolet tapahtumista jouduttiin 	perumaan. Tapahtumista on koitunut tappioita, joita on aiottu jakaa kaikkien mukana olleiden 	järjestöjen kesken. Summan suuruus olisi 45 € jokaista ainejärjestöä kohti. Koska Iltakoulu ei 	ole käytännössä ollut mukana Vappuviikkojen toiminnassa ollenkaan, on maksuvelvoitteet 	syytä kyseenalaistaa. Juhlavastaavat selvittävät, mistä tappiota on syntynyt ja tilanne 	arvioidaan lopullisesti sen jälkeen.

13. Haalarit
	Työelämävastaava on perustanut haalaritiimin, jonka tarkoituksena on hankkia tuleviin 	haalareihin mainoksia. Hallitus päätti, että haalaritiimille voidaan hyvästä työstä harkita 	jonkinlaista palkkiota, mikäli tulos on hyvä.

14. META 
	EUPRA:n konferenssiin vapaaehtoiseksi ilmoittautuminen hoidetaan sähköpostitse kun 	tarvittavien vapaaehtoisten määrä on selkiytynyt.

15. Seuraavasta kokouksesta sopiminen
	Seuraava kokous järjestetään syksyllä, tarkka aika sovitaan myöhemmin hallituksen kesken 	sähköpostitse.

16. Kokouksen päättäminen
	Puheenjohtaja päätti kokouksen kello 18.06.

	

	Aki Luoto						Eetu Kreivi
	Puheenjohtaja						Sihteeri

	Katariina Mustasilta					Noomi Saarinen
	Pöytäkirjantarkastaja					Pöytäkirjantarkastaja